b'\n_START_ARTICLE_\nJean-Fran\xc3\xa7ois Thiriart\n_START_PARAGRAPH_\nJean-Fran\xc3\xa7ois Thiriart (Bruxelles, 22. o\xc5\xbeujka 1922. - Bruxelles, 23. studenog 1992.) bio je belgijski politi\xc4\x8dar, prista\xc5\xa1a Nove desnice, zagovornik europskog ujedinjenja, neovisnosti i suverenizma.\n_START_SECTION_\nMladost\n_START_PARAGRAPH_\nThiriart je ro\xc4\x91en u liberalno orijentiranoj obitelji koja je potjecala iz belgijskog grada Li\xc3\xa8ga. U mladosti je bio pripadnik Ujedinjene mlade stra\xc5\xbee socijalista (franc. Jeune Garde Socialiste Unifi\xc3\xa9e) i Socijalisti\xc4\x8dkog antifa\xc5\xa1isti\xc4\x8dkog saveza (franc. Socialiste Anti-Fasciste Union). Kra\xc4\x87e vrijeme sura\xc4\x91ivao je s profesorom Heinrichom Kessemeierom, predsjednikom filozofskog dru\xc5\xa1tva Fichte Bund, kojeg je organizirao nacionalbolj\xc5\xa1evisti\xc4\x8dki pokret. Potom je sure\xc4\x91ivao s nekim ekstremno lijevim elementima koji su podr\xc5\xbeavali ujedinjenje Belgije s nacionalsocijalisti\xc4\x8dkim Tre\xc4\x87im Reichom. Postao je pripadnik dru\xc5\xa1tva Prijatelji Velikog Njema\xc4\x8dkog Reicha (franc. Amis du Grand Reich Allemand). Zbog toga je 1943. bio osu\xc4\x91en na smrt od strane belgijskih pripadnika pokreta otpora bliskih anglo-ameri\xc4\x8dkim saveznicima. Tada je britanski radio naveo njegovo ime na popisu zabrane koji je objavljen pokretu otpora s uputama. Nakon okon\xc4\x8danja Drugog svjetskog rata osu\xc4\x91en je na temelju belgijskog kaznenog zakona, pa je odre\xc4\x91eno vrijeme proveo u zatvoru. Nakon oslobo\xc4\x91enja sudac mu je zabranio djelatni rad.'